Rovarrostálás Uj-Guineában. 



Irta Bíró Lajos. 

 II. 



Hemipterák gyűjtéséhez nálunk nélkülözhetetlen gyűjtőeszköz 

 a rosta, mert nagyon sokféle poloska olyan helyeken rejtőzik, hogy 

 csak így jutunk hozzájuk. Uj-Guineában azonban nagyon hamar 

 elmenne a kedve azok gyűjtőjének, ha azt látja, hogy hiába ros- 

 tálgat a legkülönbözőbb természetű helyeken, mert csak nagy ritkán 

 talál egy-egy apróbb Lygaeidát, azt se a lehullott törmelék alatt, 

 hanem inkább fák oldalán a moha alatt és kéregrepedések közt. 

 A legnag\ r obb ritkaságok közé tartoznak ott a csinos Tingitidák is, 

 mikből itthon sokfélét kapunk ezen a módon. Egy kis fekete Cydnus- 

 faj kerül elő néha, de ez után nem igen kapkodunk, mert estenkint 

 úgyis oda röpül asztalunkra a lámpához, az apró Triphleps faj- 

 beliekkel együtt. Homopterák tekintetében is nagyon szegérryes az 

 eredmény. 



A leggyakoribb poloskafaj a rostában egy kis barna állatka, 

 melyet Reduriidának nézhetnénk, ámbár egy evvel rokon családba 

 tartozik (Henicocephalidaé). Lehullott lomb és más növénytörmelék 

 közül ez a kis Henicoeephalns a leggyakoribb vendége a rostának. 

 Uj-Guineában nagy lehet az elterjedése, mert úgy a tengerpart táján, 

 mint az 1000 méter magas Sattelbergen mindenfelé sűrűn talál- 

 koztam vele ; még gyakoribb volt a lárvája, úgy, hogy július folya- 

 mán kerek számmal 100 darabot szedtünk össze belőle, a kifejlő- 

 dés minden fokán. Ezeken kívül néhány szunj'ogpoloska (Berytidaé) 

 és Aradida került a rostába, más alak, kiváltképen Capsida, csak 

 egyenként és ritka napjában. 



Kárpótolja azonban gazdagon a Hemiptera-gyűjtőt az, hogy 

 csakis rostálással tehet szert a Ceratocombidák piczi termetű fajaira, 

 mikből az én rovarrostám egész sereg új alakkal gazdagította a 

 papua-fauna ismeretét. Eddig ugyanis Dr. Horváth Géza úr összeszá- 

 mítása szerint az egész világfaunából csak 27 Ceratocomhida volt is- 

 meretes, s ime most Uj-Guineából magából mintegy 35 új faj került elő. 



Rovartani Lapok. XIT. 1905. márczius 



